AlmaznayaGroza/cyrillic-language-classification huggingface dataset:
Катыдпом (Княжпогост район)

Катыдпом (рочӧн Катыдпом) - Коми Республикаын Княжпогост районысь Сьӧська сикт овмӧдчӧмин улӧ пырысь грезд. == География == Грездсянь Сьӧська шӧрсиктӧдз 15 км, Емва карӧдз 47 км. == Ӧшмӧсъяс == Жеребцов И.Л. Где ты живешь: Населенные пункты Республики Коми. Историко-демографический справочник. - Сыктывкар, 2000. Республика Коми: Административно-территориальное деление на 1 августа 1992 г. Издание пятое. - Сыктывкар, 1992. Республика Коми: Энциклопедия. - Сыктывкар, 1997-2000. - Т. 1-3. Административно-территориальное и муниципальное устройство Республики Коми (на 1 августа 2006 г.) Издание шестое, официальное / ГУ «ТФИ РК». - Сыктывкар, 2006. - 278 с.

Source: original
Моз тӧлысь 20-ӧд лун

Моз тӧлысь 20-ӧд лун - Григорий календарын 232-ӧд лун (кассяна воясӧ - 233-ӧд лун). Во помӧдз 133 лун. == Лоӧмторъяс == 1971 - Коми АССР-лы сетӧма Октябрса революция орден. 1981 - Сыктывкарын восьтӧма «Вечная слава» мемориал. == Чужисны == 1922 - коми актёр да гижысь, Коми АССР-са нимйӧза артист Василий Рассыхаев (Микол Вась) (куліс 1990) 1937 - коми поэт, серпасалысь Егор Потапов (куліс 1982) == Кулісны == 2013 - керкаяс кыпӧдысь, каменщик, Социалистическӧй Уджвывса герой Раиса Изъюрова (чужис 1914) 2017 - шахтёр-машинист, Социалистическӧй Уджвывса Герой Дмитрий Филиппов (чужис 1930)

Source: original
Белых Николай Фёдорович

Шаблон:Серпасыс абу Белых Николай Фёдорович (1941-1992) - коми гижысь, драматург. == Олан туй == Николай Белых чужӧма 1941-ӧд вося тӧвшӧр тӧлысь 9-ӧд лунӧ Сыктывкарбердса Улыс Човйын. Помалӧма Сыктывкарын шӧр школа, 1971-ӧд воын - Москваын А.М. Горький нима Литературнӧй институт. Некымын во вӧлӧма Коми АССР-са культура министрӧс вежысьӧн. 1986-ӧд воын котыртӧма «Би кинь» журнал да лоӧма сэні редакторӧн. Кулӧма 1992-ӧд вося вӧльгым тӧлысь 24-ӧд лунӧ. == Гижан удж == Николай Белых тӧдса кыдзи драматург, коді гижис уна юкӧна квайт пьеса да некымын ӧти юкӧна пьеса. Наын петкӧдлӧма сылӧн кадся олысьяс йылысь, кыпӧдӧма нравственно-этическӧй проблемаяс. В.А. Савин нима Коми республикаса драма театр пуктіс «Анисья» да «Таысь колӧ судитны» сылӧн пьесаяс серти кык спектакль. Критик Раиса Куклина пасйис: «Николай Белых писал в основном во время так называемого застоя. Трудно тогда было публично выражать свои мысли. От писателей требовалось выбирать и определять то, о чем можно говорить, а о чем следует умолчать. Драмы и комедии Н. Белых значительны тем, что он сказал своё слово о расстройстве-разрушении коми жизни (природы, языка, характера, бытовых традиций)». СССР-са гижысь котырӧ пырысь (1991). == Небӧгъяс == Кодлӧн кутшӧм шуд: нёль пьеса. - Сыктывкар: Коми книжнӧй издательство, 1981. - 144 л.б. == Ӧшмӧсъяс == Мартынов В. И. Литераторы земли Коми: Биобиблиографический словарь-справочник. - Сыктывкар: издательство «Эском», 2000. - С. 19. Коми Республикаса Вужвойтырлӧн небӧгаин «Коми гижӧд» онлайн-тӧданінын Н.Ф. Белыхлӧн гижӧд лыддьӧг

Source: original
Моз тӧлысь 18-ӧд лун

Моз тӧлысь 18-ӧд лун - Григорий календарын 230-ӧд лун (кассяна воясӧ - 231-ӧд лун). Во помӧдз 135 лун. == Лоӧмторъяс == 1961 - медводдзаысь петкӧдлісны Яков Перепелицалысь «Яг морт» коми балет 1991 - Сыктывкарын медводдзаысь нуӧдісны республикаса «Шондiбан» коми йӧзкостса гаж == Чужисны == 1909 - коми гижысь, Иван Куратов нима канму премиа босьтысь (1968), Коми АССР-са нимйӧза гижысь (1984) Геннадий Фёдоров (Педь Гень) (куліс 1991) 1924 - коми гижысь Александр Мальцев (куліс 1989) 1948 - «Зарни Ань» ансамбльӧн веськӧдлысь, Коми Республикаса нимйӧза артист Михаил Бурдин 1951 - коми фольклор туялысь Иван Плосков (куліс 2021) 1964 - коми войтырлысь оласног туялысь Валерий Шарапов == Кулісны == 1977 - хирург, Социалистическӧй Уджвывса Герой, Коми АССР-са да РСФСР-са нимӧдана бурдӧдысь Алексей Мишарин (чужис 1903)

Source: original
Афьонкарахисар

Афьонкарахисар ( турецкӧй Afyonkarahisar ) - тайӧ кар да район рытыввыв Турцияын, Афьонкарахисар обласьтлӧн административнӧй шӧрин. Йӧз - 128 516 морт (2000 во, йӧзӧс лыддьӧм). == История == Карлӧн историяыс пансьӧ хетъяслӧн Арзава царство кадсянь (миян эраӧдз II сюрс во шӧрын). Та бöрын сiйö пырис Фригияö, Лидияö, вöлi Александр Македонскийлöн преемникъяслöн, а сэсся Римскöй да Византия империяяслöн веськöдлöм улын. Тайӧ кадколастӧ карыс шусис Акроинӧн. 739 воын византиясаяс, кодъясöн веськöдлiсны король Лев Исавр да сылöн пи Константин, вермисны татчöс арабскöй армияöс. XIII нэм заводитчигöн кар пырис Конья султанатлöн веськöдлöм улö. Сельджукъяслӧн султанъяс местнӧй крепостьын видзисны ассьыныс казнасӧ, и та понда карлы сетісны «Хисар-и Девле» ним, мый вуджӧдӧма «Сувереннӧй крепостьӧн». Кар сёрӧнджык пырис османъяслӧн веськӧдлӧм улӧ, кодъяс медводз шуисны сійӧс «Карахисар-и Сахибӧн» (Сьӧд крепость кар) кар вылӧ видзӧдысь сьӧд изысь сельджукъяслӧн крепость помысь. 1912 воын карын олӧны ёнджыкасӧ турокъяс (75.406 морт), а сідзжӧ армянъяс (4.812 морт) да грекъяс (1.200 морт). 1921 воын карын лоис греко-турецкӧй войналӧн ӧти тыш.

Source: original
Иван Кутькин

Иван (И.С.) Кутькин - 1930-ӧд воясся коми гижысь, журналист, комиӧдысь. == Олан туй == 1929-ӧд во - "Коми комсомолец" 22 No-а (моз тӧлысь 9-ӧд лун) газетлӧн редактор пыдди (сы бӧрын редакторавны босьтчис Исаков А.И.). 1930-ӧд во - "Культура фронт" журналлӧн редактор. "Коми Ассоциация пролетарских писателей" (КАПП)-лӧн III-ӧд конференция вылӧ чукӧртчӧма. 1930-ӧд вояс - "Вӧрлэдзысь" газетса Зезегов Дмитрий редакторӧс вежысь. КАПП-са пӧвстын чистка нуӧдан комиссияын председатель. Сэтчӧ жӧ шленъяс моз пырисны Сажин Иван да Оботуров Иван. Мӧд ногӧн комиссияыс шусис "Куим Иванлӧн Комиссия". 1934-ӧд воын Поляков В.В. сы йылысь шуис: Кутькин ёрт литератураӧ пырӧ ыджыд романӧн. Ӧні кежлӧ гижӧма куим строчка нин. == Гижан удж == Кутькин И. Пролетариат нога Коми гижысьяс III конференсія кежлӧ. - "Культура фронт" журнал. - 1930 (3-4 No-а). - 7-9 лб. Кутькин И. Состояние антирелигиозной пропаганды в Сысольском уезде. - "Коми му - Коми край" политико-экономический журнал ОК ВКП(б) и ОИН. - 1929 (6 (64) No-а). Кутькин И.С. Дас вит во (1917-1932): Коми обласьт Октябрса революциялы 15 во тыригкежлӧ. - 1932. Каганович М. Организационнӧй вопросъяс (партийнӧй да сӧветскӧй строительство): ВКП(б) 17 съезд вылын доклад. - Комиӧдісны: И. Кутькин да И. Изъюров - Сыктывкар: Коми партиздат, 1934.

Source: original
Попов Андрей Ефимович

Попов Андрей Ефимович (~1816-1865) - коми велӧдысь, комиӧдысь. == Олан туй == Чужлӧма Усть-Сысольск уездса Висер сиктын. 1840-ӧд воын Вӧлӧгдаын помалӧма духовнӧй семинария. 1843-ӧд восянь велӧдӧма коми кывйӧ Еринь карса духовнӧй училищеын. Синод индӧд серти лӧсьӧдӧма «Комиа-роча кывкуд». Туялӧма коми диалектъяс, 1847-ӧд воын ветлӧдлӧма Сыктывдін карув кузя Печӧра сиктъясӧдз. Кувсьӧма Еринь карын. == Небӧгъяс == Краткая священная исторія. Пер. А.Е. Попов. СПБ., 1843. Велӧдӧм, кыдзи позяс видзчысьны Ен пистиысь, и кыдзи колӧ пуктыны морт видзысь писти. - Питеръ. Типограпіяынъ И. Глазуновлӧнъ и Ко. 1845. Сельский полицейский устав для государственных крестьян. На русском и зырянском языках. - СПб., 1849. Сельский судебный устав для государственных крестьян. На русском и зырянском языках. - СПб., 1850. Приложение к сельскому судебному уставу на русском и зырянском языках. - СПб., 1852. Велӧдӧм кыдзи колӧ вӧдитчыны кутшӧмкӧ ногӧн тӧдлытӧг ӧдйӧ кулысьяскӧд. - СПб., 1852. Извлечение из наказа государственным крестьянам о предупреждении и прекращении пожаров в государственных селениях. На русском и зырянском языках. - СПб., 1852. Избранные места из книги «Училище благочестия» на русском и зырянском языках с назидательными нравоучениями, приспособленными к понятиям зырян. Кн. 1. Пер. А.Е. Попов. - Вологда, 1861. - 41 с. Избранные места из книги «Училище благочестия» на русском и зырянском языках с назидательными нравоучениями, приспособленными к понятиям зырян. Кн. 2. Пер. А.Е. Попов. - СПб, 1863. - 44 с. Краткій православный катехизисъ на русскомъ и зырянскомъ языкахъ. На зырянскій языкъ переведенъ учителем Андреемъ Поповымъ. - СПб., 1863 - 27 с. - РНБ Азбука для зырянскаго юношества или легчайшій способъ зырянамъ научиться русской грамотѣ. Изложеніе учителя Андрея Попова. - Санктпетербургъ, 1865. - 53 с. == Ӧшмӧсъяс == «Коми гижӧд» онлайн-тӧданінын Попов А.Е. гижӧдъяс йылысь Никольский Н. В. К истории зырянского языка. 1912. Приложние IV, Журнал министерства народного просвещения, 1846, ч. 52, 19; Вологодский государственный архив, ф. 496, оп. I, д. 12947, 355; Рукин П. А. Злоключения одного из исследователей Зырянского края (Андрея Ефимовича Попова). - Известия Вологодского общества изучения Северного края, вып. IV, 1916, 13-26; 70-летие Вологодского духовного училища, 1814-1889 гг. - Вологодские епархиальные ведомости, 1889, No1, 303-304; Костромина И. Н. А. И. да А. Е. Поповъяс «Войвыв кодзув». 1979. - No3. - Л.б. 58-60. Попов Андрей Евфимиевич. Родословная

Source: original
Шелляюр (Изьва район)

Шелляюр (рочӧн Щельяюр) - Коми республикаын посёлок, Изьва районса Шелляюр сикт овмӧдчӧминса шӧрсикт. == География == Посёлок пукалӧ Печӧра юлӧн шуйга берегын. Щелляюрсянь Изьва юрсиктӧдз 55 гӧгӧр км. == Медводдза овъяс == 1766 во - Рочев, Сметанин, Филиппов, Чупров, Самодуров. 1834 во - Беляев. 1837 во - Артеев, Ларионов, Филиппов. == Ӧшмӧсъяс == Жеребцов И.Л. Где ты живешь: Населенные пункты Республики Коми. Историко-демографический справочник. - Сыктывкар, 2000. История Коми с древнейших времен до конца XX века: В 2-х т. / Под общей редакцией А.Ф. Сметанина. - Сыктывкар, 2004. Республика Коми: Энциклопедия. - Сыктывкар, 1997-2000. - Т. 1-3. Республика Коми: Административно-территориальное деление на 1 августа 1992 г. Издание пятое. - Сыктывкар, 1992. Административно-территориальное и муниципальное устройство Республики Коми (на 1 августа 2006 г.). Издание шестое, официальное / ГУ «ТФИ РК». - Сыктывкар, 2006. - 278 с. Изьва мулӧн ин нимъяс. Топонимия Ижемского района / Сост. Е.А. Хозяинова. - Изьва: МБУК «Ижемский районный историко-краеведческий музей», 2013. ISBN 978-5-7934-0535-5.

Source: original
Вахан кыв

Вахан кыв (x̌ik zik) - тайӧ Таджикистанын, Афганистанын, Пакистанын, а сідзжӧ Синьцзян-Уйгур асвеськӧдлан районын (рытыввыв Китай) памир иран кыв. == Вахан кыв вылын буркыв == Латин анбурӧн: Yiso yavər x̆atəy: «Sayišt i dəo carəv, x̆anəv: "Ey bzыrgwor Tat ki də osmonət cəy! Ti bəzыrg nung bər olam ыmыt! Ləcər dəwroni Ti podšoyi ɣ̆at-ət, zəmin-ət zəmon də hыkmi taw ыmыt! Spo rыsq-ət rыzi sakər nəsib car! Cə spo gənoən šəxs! Sak bə kuy, ki sakər šakiɣ̆, cə kərk! kыx̆ter baxṣ̌əṣ̌ carən. Cə bandi nafs-ət awasən, Cə waswasayi Iblisən saki niga δыr!“» Кирилл анбурӧн: Йисо йавəр х̌атəй: «Сайишт ҙи дəо царəв, х̌анəв: "Ей бзыргв̌ор Тат ки дə осмонəт цəй! Ти бəзырг нунг бəр олам ымыт! Лəцəр дəв̌рони Ти подшойи г̌ат-əт, зəмин-əт зəмон дə ҳыкми тав̌ ымыт! Спо рысқ-əт рызи сакəр нəсиб цар! Цə спо гəноəн шəхс! Сак бə куй, ки сакəр шакиг̌ цə кəрк! Кых̌тəр бахш̣əш̣ царəн. Цə банди нафс-əт ав̌асəн, Цə в̌асв̌асайи Иблисəн саки нига д̌ыр!“»

Source: original
Nineteen Eighty-Four

«Nineteen Eighty-Four» («Сюрс ӧкмыссё кӧкъямысдас нельӧд») - Джордж Оруэлллӧн 1949-ӧд воын йӧзӧдӧм антиутопия роман. Гижысьыслöн медбöръя да ыджыд мöвп серти медтöдчана удж. Тайӧ романыс Евгений Замятинлӧн «Мы» (1920), Олдос Хакслилӧн «Brave New World» (1932) да Рэй Брэдберилӧн «Fahrenheit 451» (1953) моз шуӧны медбур антиутопия романъясӧн. Сюрӧсын романысын видлалöма тоталитаризмлöн виччысьтӧмтор. Оруэллыс, демократия социалист, романысын лӧсьӧдіс Сталинлӧн каналігдырйи ССРС да Коймӧд Немечмуса Империя серти ыджыдалан канму.

Source: original
Анишинаб кыв

Анишинаб кыв (ᐊᓂᔑᓈᐯᒧᐎᓐ Anishinaabemowin, [anɪʃɪnaːpeːmowɪn]), сідзжӧ чиппэва, оджибвэ, оджибвэй либӧ оджибва кыв - Канадаын (Онтарио, Манитоба, Саскачеван провинциясын) да войвыв АӦШын алгонкин кыв. Анбур - Канадаса вужвойтыръяслӧн слога анбур либӧ латин. == Лыдакывъяс == 1 - bezhig 2 - niizh 3 - niswi 4 - niiwin 5 - naanan 6 - (n)ingodwaaswi 7 - niizhwaaswi 8 - (n)ishwaaswi 9 - zhaangaswi 10 - midaaswi == Пример == Aabiding gii-ayaawag niizh ikwewag: mindimooyenh, odaanisan bezhig. Iwidi Chi-achaabaaning akeyaa gii-onjibaawag. Inashke naa mewinzha gii-aawan, mii eta go imaa sa wiigiwaaming gaa-taawaad igo. Mii dash iwapii, aabiding igo gii-awi-bagida’waawaad, giigoonyan wii-amwaawaad. == Ыстӧдъяс == A theoretical and practical grammar of the Otchipwe language Noongwa e-Anishinaabemjig: People Who Speak Anishinaabemowin Today Ojibwe Language Society Ojibwe Language Group Language Museum report for Ojibwe Aboriginal Languages of Canada Language Geek Page on Ojibwe Ojibwe Toponyms Niizh Ikwewag Ethnologue report for Ojibwe Native Languages: A Support Document for the Teaching of Language Patterns, Ojibwe and Cree Native Languages page for Ojibwe Letter Men: Brothers Fight for Ojibwe Language Language and Meaning - An Ojibwe Story Bemaadizing: An Interdisciplinary Journal of Indigenous Life Comprehensive list of learning resources for Ojibwe Rand Valentine's introduction to Ojibwe Grammar, lessons, and dictionaries Gikendandaa Ojibwemowin Native Languages: A Support Document for the Teaching of Language Patters A Theoretical and Practical Grammar of the Otchipwe Language for the Use of Missionaries and Other Persons Living Among the Indians Ojibwe numerals Aaniin Ekidong... (How Do You Say...): Ojibwe Vocabulary Project Our Languages: Nakawē Anishinaabe-Ikidowinan (Ojibwe) Dictionary Freelang Ojibwe Dictionary Kees van Kolmeschate: My Ojibwe Documents Part I: English-Otchipwe and Part II: Otchipwe-English in the 1853 edition

Source: original
1780-ӧд во

1780 во - Григорий календар серти кассяна во, пансьӧ субӧтасянь. == Лоӧмторъяс == урасьӧм тӧлысь 5-ӧд лун (важ стиль серти тӧвшӧр тӧлысь 25-ӧд лун) - императрица Екатерина II «Об учреждении Вологодской губернии и переименовании некоторых селений городами» шуӧмӧн Усть-Сысольск погост шуӧма уездса карӧн. Тайӧ луныс лыддьыссьӧ кар артмӧдан лунӧн дас пасйӧны лӧддза-номъя тӧлысь 12-ӧд лунӧ.

Source: original
Бемба (кыв)

Бемба (chiBemba [tʃiβɛmba]) - тайӧ Замбияын да Конго Демократия Республикаын банту кыв. Анбур - латин. == Пример == Abantu bonse bafyalwa abalubuka nokulingana mu mucinshi nensambu. Balikwata amano nokutontonkanya, eico bafwile ukulacita ifintu ku banabo mu mutima wa bwananyina. == Ыстӧдъяс == Links to Bemba Grammatical Description, Texts, and Sound Files Bemba Language Resources PanAfrican L10n page on Bemba Bemba Phonology

Source: original
Ыджыд Перым ӧксыув

Ыджыд Перым ӧксыув (Чердін ӧксыув) (коми-перым Ыджыт Перем öксуму; роч Великопермское княжество, Чердынское княжество) тайӧ лунвыв комияслӧн бырӧм феодвывса канмуныс Европаын, Кам дорын. 1323-1505. Канмуын юралӧма Ыджыдперымса ӧксыяслӧн ордвуж. == Ним артмӧм == Коми йӧзлысь пӧль-пӧчьяссӧ важ роч гижӧдъясын пасъявлісны Пермь нимӧн. Кывйыс тайӧ, вуджӧдны кӧ perämaa суоми кывйысь, лоӧ "му пом, ылі му". == Видзӧдӧй тшӧтш == Емва ӧксыув

Source: original
Румыния

Румыния (румын România) - тайӧ канму Европаын. == История == Румынияын ӧнія веськӧдлан котырсӧ вӧлі котыртӧма 1990 воын, 1989 вося революция бӧрын, коді путкыльтіс Никоале Чаушескуӧн юрнуӧдӧм улын коммунистическӧй режим. 1946 воын, мӧд мирӧвӧй война бӧрын, вӧлі котыртӧма сӧветскӧй союзӧн аканьӧн веськӧдлан коммунистическӧй веськӧдлан котыр. Румыния дугдіс лоны аканьӧн 1950-ӧд воясын, босьтіс автономия. == Административнӧй юкӧнъяс == Румыния юксьӧ 41 уезд вылӧ (județe), быдӧнлӧн аслыспӧлӧс история да культура. Уездъяс водзӧ юксьӧны каръяс вылӧ (municipii да orașe) да коммунаяс вылӧ (commune). Найӧ водзӧ юксьӧны сиктъяс вылӧ, кодъяслӧн абу асланыс администрация.

Source: original
Тӧвшӧр тӧлысь 21-ӧд лун

Тӧвшӧр тӧлысь 21-ӧд лун - Григорий календарын 21-ӧд лун. Во помӧдз 344 лун (кассяна воясӧ - 345 лун). == Чужисны == 1921 - коми кыв туялысь, велӧдысь Агния Подорова (куліс 1972) 1933 - РСФСР-са нимӧдана велӧдысь, Емдін районса Почёта гражданин, «гӧль меценат» Евгений Попов (куліс 2019) 1939 - режиссёр Нина Чадоромцева == Кулісны == 1998 - коми гижысь-сатирик Евгений Афанасьев (чужис 1942) 2003 - вӧр петкӧдан машинаса водитель, Социалистическӧй Уджвывса герой Алексей Терентьев (чужис 1928)

Source: original
Синтӧм горань

Синтöм горань - важся коми йöзкостса ворсöм. Тöдса вöлi кыдзи челядьлы, сiдзи и томуловлы. Том йöз ворсöны вöлi войпукъяс вылын. Ворсöмлöн мукöд ним: «Син горань» (Абар гр.), «Синтöм горань» (Керчомья, Кулӧмдiн, Носим, Нёбдiн, Пезмöг, Шойнаты, Ылыдздiн), «Синтöм зань» (Дон), «Синтöм Ёгорöн ворсöм» (Воч), «Син гуран» (Нёбдiн), «Син куньöм» (Кони), «Ыж куталöм» (Абъячой, Ношуль, Луздор), «Кöч куталöм» (Читаёв), «Шыр куталöм» (Читаёв), «Слепöкур» (Занулльö), «Син кöртöд» да «Син куньöн ворсны» (изьваса сиктъяс), «Син куньмöн ворсны» (Ловозеро, Мужи), «Синтöм гурань» (Дутов), «Шлепета» (Веньдiн, Кослан, Разыб, Путшкымдiн), «Синтöм курöг» (Слӧбӧда), «Гораньöн ворсны» (Мыс, Пожöг), «Пань-паньöн ворсны» (Айкатыла, Гажакерöс, Емдiн, Придаш, Час, Пызьдiн, Латьюдiн), «Чур пань чери кок» (Паджга), «Шапка-тотаркаöн орсны» (Грива, Ужга), «Чур, горань» (Палаззя). Пудъясянкывйöн бöрйöм мортлысь чышъянöн кöрталöны синсö. Места вылас бергöдлiгтырйи юалöны сылысь: «Вала, песла либö турунла?» Мый кöть оз бöрйы, сiйöс йöткыштöны кодарланьöкö. Та бöрын сiйö пондö кыясьны. Кутöм ворсысьлысь колö нöшта на тöдмавны нимсö. Сэки сöмын сiйö лоö кыялысьöн. Куталысьöс бергöдлiгöн позьö шуавны сiдзжö мукöдтор: Шапка-тотарка, Синъясыд куньса, Колöкö, кутав Да эн жö нин аддзы! (Грива с.) Либö: Гырйöс кут, Тоинöс кут, А менö эн кут! (Придаш с.) == Ӧшмӧсъяс == Коми ворсöм да гаж: тöрыт да талун / Лöсьöдiсны Л.Н. Камбалова, А.Н. Рассыхаев. - Сыктывкар: Кола, 2007. - 76 л.б. Коми календар. 2009 во / Дасьтiс А.Н. Рассыхаев. - Сыктывкар: Кола, 2008. - 385 л.б. Рассыхаев А.Н. Чинки, Киколь да Геч: Коми йӧзкостса ворсӧмъяс. - Сыктывкар: Кола, 2011. - 64 л.б.

Source: original
Пелысь

Пелысь (латин Sorbus; рочӧн Рябина) - тайӧ коръя пу, быдмӧ 15 метрӧдз. == Ним == Пелысьсӧ нимтӧны сӧспуӧн - омӧльяслӧн пуӧн. == Коми мифологияын == Важ йӧз пуктывліcны пелысь омӧльясысь дорйысьӧм могысь. Коми мифологияын пелысьысь вӧчӧм беддьӧн вӧлі позьӧ вермыны лёк тунъясӧс да повзьӧдны омӧльясӧс. Вылыс Эжваса комияс вӧлі пуктӧны пелысьсӧ выль керка сруб пытшкын: ловзяс кӧ, то выль керка лоӧ шуда. Срубсӧ лэптӧм бӧрын ловзьӧм пусӧ пуктӧны керка йӧрас либӧ мампу дорас. == Паськалӧм == Ставнас тӧдса 100 сайӧ пелысь сикас. На пиысь коймӧд пайыс быдмӧ Рочмуын да матысса странаясын. Пелысь паськалӧма Европаын, Азияын да Войвыв Америкаын. == Ӧшмӧсъяс == Мифология коми. - М., 1999.

Source: original
Авеста кыв

Авеста кыв (ас ним гашкӧ airya) - тайӧ бырӧм (сёрнитісны миян эраӧдз VII нэмӧдз) Иранын да Шӧр Азияын иран кыв, кыв Авесталӧн - вежа небӧг зороастр эскӧмлӧн. == Авеста анбур == Индияын зороастристъяс гижӧны авеста кывйӧн гуджарати анбурӧн. == Лыдакывъяс == 1 - 𐬀𐬎𐬎𐬉𐬀 aēva 2 - 𐬛𐬎𐬎𐬀 dva 3 - 𐬚𐬭𐬌 ϑri 4 - 𐬗𐬀𐬚𐬡𐬀𐬭 caϑwar 5 - 𐬞𐬀𐬧𐬗𐬀𐬥 paṇcan 6 - 𐬑𐬴𐬎𐬎𐬀𐬱 xṣ̌vaš 7 - 𐬵𐬀𐬞𐬙𐬀𐬥 haptan 8 - 𐬀𐬱𐬙𐬀𐬥 aštan 9 - 𐬥𐬀𐬎𐬎𐬀𐬥 navan 10 - 𐬛𐬀𐬯𐬀𐬥 dasan 11 - 𐬀𐬉𐬎𐬎𐬀𐬧𐬛𐬀𐬯𐬀𐬥 aēvaṇdasan 12 - 𐬛𐬎𐬎𐬀𐬛𐬀𐬯𐬀𐬥 dvadasan 20 - 𐬬𐬌𐬯𐬀𐬌𐬙𐬌 visaiti 30 - 𐬚𐬭𐬌𐬯𐬀𐬝 ϑrisat̰ 40 - 𐬗𐬀𐬚𐬡𐬀𐬭𐬆𐬯𐬀𐬙𐬀 caϑwarǝsata 50 - 𐬞𐬀𐬧𐬗𐬁𐬯𐬀𐬙𐬀 paṇcāsata 60 - 𐬑𐬴𐬎𐬎𐬀𐬱𐬙𐬌 xṣ̌vašti 70 - 𐬵𐬀𐬞𐬙𐬁𐬌𐬙𐬌 haptāiti 80 - 𐬀𐬱𐬙𐬁𐬌𐬙𐬌 aštāiti 90 - 𐬥𐬀𐬎𐬎𐬀𐬌𐬙𐬌 navaiti 100 - 𐬯𐬀𐬙𐬀 sata 1000 - 𐬵𐬀𐬰𐬀𐬢𐬭𐬀 hazaŋra 10000 - 𐬠𐬀𐬉𐬎𐬎𐬀𐬭𐬆 baēvarǝ == Ыстӧгъяс == Авеста шрифтъяс Avestan alphabet Полное собрание авестийских текстов на avesta.org Самоучитель авестийского языка Курс младоавестийского языка от П.О.Шервё Курс староавестийского языка от П.О.Шервё

Source: original
Уэллс, Герберт Джордж

Герберт Джордж Уэллс (1866 вося кӧч тӧлысь 21 лун, Ыджыд Британия, Англия, Бромли - 1946 вося моз тӧлысь 13 лун, Ыджыд Британия, Англия, Лондон) - англияса гижысь да публицист, Фабианслӧн социализм дор сулалысь, «The Time Machine», «The Invisible Man», «The War og The World» да мӧд нималана фантастика романъяс гижысь. == Олан туй == Уэллс чужліс 1866 вося кӧч тӧлысь 21 лунын гӧля олысь котырын. Сійӧ вӧвліс юӧрникӧн, велӧдысьӧн, овмӧсӧн веськӧдлысьӧн. Ӧтчыд сійӧ пондыліс сотны вузасянінсӧ, кӧні тшӧктывлісны сылы уджавны вын вывтіыс. Уэллс кыкысь воліс СССР-ӧ. Медводдзаысь сійӧ воліс Аскост тыш воясӧ, 1920-ӧд вося тӧлын. Ленин нуӧдіс Уэллскӧд сёрни. Сійӧ висьталіс гижысьлы электрификация план йылысь, но планыс Уэллсы кажитчис «электричество инасьлытӧмторйӧн», та бӧрын Уэллс лэдзис «Russia in the Shadows» небӧгын. Мӧдысь сійӧ воліс Сӧветскӧй Союзӧ 1934-ӧд воын. == Гижан удж == Уэллслӧн фантастика мыджсис наука подув вылын. Никулин Лев сы йылысь шуис: «Уэллс замечательнӧй стӧчлунӧн да выразительнӧя гижӧ аслас геройяслысь переживаниеяссӧ, обстановкасӧ, кӧні найӧ действуйтӧны. Медся фантастическӧй приключениясыс петкӧдчӧны правдивӧя Уэллс гижӧдъясын. Мукӧддырйи Уэллс овлӧ, веськыда кӧ шуны, дзик прорицательӧн.» Уэллс водзвылысь висьталіс мортлысь батисфераӧ - океан пыдӧсӧ писькӧдчӧм йылысь ёна водзджык, сійӧс йӧзӧн збыльысь олӧмӧ пӧртӧм дорысь. «The War og The World» романын Мувывса медводдза тышын пӧдтан газъяс лэдзӧм дорысь водзджык гижис Уэллс йӧзӧс бырӧданног йывсьыс. Сійӧ водзвыв кыліс атом пытшса энергия вӧдитчыны позянлун йылысь 1914-ӧд воын на («The World Set Free»). 1939-ӧд воын Шестаков роч кывйысь комиӧдіс «Океан пыдӧсын» да «Эпиорнислӧн ді» висьтъяс, кодъяс лэдзӧмаӧсь Коми госиздатын. == Ӧшмӧсъяс == Л. Никулин. Герберт Уэллс // Г. Уэллс. Океан пыдӧсын. - Сыктывкар: Коми госиздат., 1939 во. - 3-7 лб.

Source: original
1931-ӧд во

1931-ӧд (Сюрс ӧкмыссё комын ӧтиӧд) во - Григорий календар серти абу кассяна во, пансьӧ четвергсянь. == Чужисны == тӧвшӧр тӧлысь 4-ӧд лун - коми кыв туялысь Ия Костромина (куліс 2012) тӧвшӧр тӧлысь 5-ӧд лун - архитектураса история туялысь, искусствовед, академик Евгения Кириченко (куліс 2021) тӧвшӧр тӧлысь 22-ӧд лун - коми гижысь Пётр Шахов (Педот Петыр) (куліс 2006) сора тӧлысь 30-ӧд лун - коми гижысь, Коми АССР-са школаясын нимӧдана велӧдысь, Емдін районса Почётнӧй олысь Александр Некрасов (Гамса) (куліс 2023) моз тӧлысь 10-ӧд лун - перым коми кыв туялысь Раиса Баталова (куліс 2016) йирым тӧлысь 6-ӧд лун - чужан му тӧдмалысь, кинорежиссёр Михаил Игнатов (Чуд Миш Игнаторд) вӧльгым тӧлысь 14-ӧд лун - коми гижысь Юрий Васютов (куліс 2006) ӧшым тӧлысь 5-ӧд лун - коми школалы велӧдан небӧгъяс дасьтысь, гижысь Зинаида Прошева (куліс 2017) ӧшым тӧлысь 13-ӧд лун - видз-му овмӧсын уджалысь, Коми АССР-са народнӧй овмӧсса нимӧдана уджалысь Николай Игушев (Епим Микулай) (куліс 2016)

Source: original
Милиан, Кристина

Кристина Милиан (англичан Christina Milian; 1981) - америкаса сьылысь, сьыланкыв гижысь да актриса. Чужис 1981 вося кӧч тӧлысь 26-ӧд лунӧ Нью-Джерси штатса Джерси-Сити карын. Сійӧ абу на верӧс сайын. Милианлӧн эм ӧти ныв, сылӧн нимыс Виолет (англичан Violet). == Студияса альбомъяс == 2001 - Christina Milian 2004 - It's About Time 2006 - So Amazin' == Сьыланкывъяс == "AM to PM" (2001) "When You Look at Me" (2001) "Dip It Low" (2004) "Whatever U Want" (2004) "Say I" (2006) "Gonna Tell Everybody" (2006) "Us Against the World" (2008) == Наградаяс == Кристина Милианлӧн эм: "Emmy"-лӧн награда, "Ozone Awards"-лӧн награда да уна мукӧд премиа да награда. == Ӧшмӧсъяс == christinamilian.org Sängerin Christina Milian zeigt fast alles was sie hat. In: Die heißesten Transparent-Looks der Stars. Bild 6/19. Yahoo Redaktion 9. Mai 2016

Source: original
Музей да серпаса галерея Дербиын

Музей да серпаса галерея Дербиын (англичан Derby Museum and Art Gallery) тайӧ Ыджыд Бритмуын музей, Дерби карын. Музейын эм Джозеф Райтлӧн серпасъяс, Royal Crown Derby котырлӧн да мукӧд заводлӧн фарфор чукӧръяс, археология, геология, военнӧй могъяс, вӧр-ва да мукӧд коллекция. == Музейлӧн вылӧм == 1836-ӧд ся урасьӧм 10 лунӧ восьтісны Дерби карса да Графувса музей (англичан Derby Town and County Museum) да Вӧр-ва туялан Котыр (англичан Natural History Society). Музейлы уна экспонат козьналіс Дерби карлӧн Философия котырса юралысь, доктор Форрестер. Вӧр-ва туялан Котырса медводдза юралысьӧн вӧлі сэр Джордж Крю (англичан Sir George Crewe). Музейлӧн медводдза выставка (петкӧдчӧм) вӧлі Дерби карса Механика институтын. == Видзӧдӧй тшӧтш == Дерби музей да серпаса галереялӧн чукӧръяс

Source: original